stanford-oval/wikipedia huggingface dataset:
César Delgado

| 0 | 1 | 2 | 3 |
| --- | --- | --- | --- |

Henkilötiedot
Koko nimi: César Fabián Delgado Godoy
Syntymäaika: 18. elokuuta 1981 (ikä 43)
Syntymäpaikka: Rosario, Argentiina
Pelipaikka: hyökkääjä
Pituus: 174 cm
Lempinimi: El Chelito
Seurat
| Vuodet | Seura | O | (M) |
| 2001–2003 | Rosario Central | 66 | (14) |
| 2003–2008 | Cruz Azul | 129 | (54) |
| 2008–2011 | Lyon | 72 | (7) |
| 2011–2015 | Monterrey | 104 | (19) |
| 2015–2017 | Rosario Central | 24 | (2) |
| 2017–2019 | Central Córdoba |  |  |
Maajoukkue
| 2003–2005 | Argentiina | 20 | (2) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2021.  Maajoukkueuran tilastot päivitetty 9. heinäkuuta 2021.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Ateena 2004 | Jalkapallo |  |
César Fabián "El Chelito" Delgado Godoy (s. 18. elokuuta 1981 Rosario) on argentiinalainen, vuonna 2019 pelaajauransa päättänyt jalkapalloilija. Hän oli pelipaikaltaan hyökkääjä ja pelasi seuratasolla kotimaansa lisäksi Meksikossa. Hän pelasi Argentiinan maajoukkueessa 20 ottelua.
Ura

Delgado aloitti pelaajauransa kotimaansa Rosario Centralista. Vuonna 2003 hän siirtyi meksikolaiseen Cruz Azuliin, jossa hän pelasi Aperturassa 16 ottelua ja teki niissä kahdeksan maalia. Seuraavan vuoden Aperturassa hän teki kuusi maalia 15 ottelussa.
8. tammikuuta 2008 Delgado siirtyi ranskalaisseura Lyoniin 11 miljoonan euron siirtokorvauksella. Hän pelasi ensimmäisen ottelunsa Ranskan pääsarjassa 20. tammikuuta 2008 Lensiä vastaan. Delgado vaihdettiin kentälle 85. peliminuutilla Mestarien liigan ottelussa 21. lokakuuta 2009 englantilaista Liverpoolia vastaan ja teki ottelun lisäajalla tärkeän 2–1-voittomaalin Lyonille. Voitto oli muutoinkin merkityksellinen, sillä Lyon voitti ensimmäistä kertaa Mestarien liigassa englantilaisseuran.
Aiheesta muualla

Delgadon tilastot Irish Times -sivustolla (Arkistoitu – Internet Archive)
Argentiinan joukkue – Kesäolympialaiset 2004
1 Caballero |
2 Ayala |
3 Burdisso |
4 Coloccini |
5 Mascherano |
6 Heinze |
7 Saviola |
8 Delgado |
9 Figueroa |
10 Tévez |
11 K. González |
12 Rosales |
13 Medina |
14 Rodríguez |
15 D’Alessandro |
16 L. González |
17 M. González |
18 Lux |
21 Fernández |
Valmentaja Bielsa
Argentiinan joukkue – Copa América 2004
1 Abbondanzieri |
2 Ayala |
3 Sorín |
4 Quiroga |
5 Mascherano |
6 Heinze |
7 Saviola |
8 Zanetti |
9 Figueroa |
10 D’Alessandro |
11 Tévez |
12 Cavallero |
13 Placente |
14 Rodríguez |
15 Fernández |
16 L. González |
17 M. González |
18 K. González |
19 Delgado |
20 Medina |
21 Rosales |
22 Coloccini |
Valmentaja Bielsa
Argentiinan joukkue – Maanosaliittojen cup 2005
1 Franco |
2 Samuel |
3 Sorín |
4 Zanetti |
5 Cambiasso |
6 Heinze |
7 Tévez |
8 Riquelme |
9 Saviola |
10 Aimar |
11 Delgado |
12 Lux |
13 G. Rodríguez |
14 Milito |
15 Placente |
16 Coloccini |
17 Bernardi |
18 Santana |
19 M. Rodríguez |
20 Demichelis |
21 Figueroa |
22 Galletti |
23 Caballero |
Valmentaja Pekerman
Guamin yliopisto

| Guamin yliopisto> University of Guam Unibetsedåt Guåhan |
| --- | --- |

Perustettu:  1952 (korkeakoulu) 1968 (yliopisto)
Tyyppi:  julkinen
Rehtori:  Anita Borja Enriquez
Sijainti:   Mangilao, Guam  Yhdysvallat
Sivusto:  https://www.uog.edu/
Guamin yliopisto (engl. University of Guam, tšamorroksi Unibetsedåt Guåhan) on Guamilla sijaitseva julkinen yliopisto. Se perustettiin vuonna 1952 territorion hallituksen aloitteesta nimellä Guamin territorion korkeakoulu (engl. Territorial College of Guam). Alkuperäinen tarkoitus oli kouluttaa opettajia paikallisiin kouluihin, ja korkeakoulu toimi Ohion osavaltionyliopiston ohjauksessa. Nykyinen kampus Mangilaossa valmistui vuonna 1960 ja siitä tuli saman tien korkeakoulutuksen keskus Mikronesiassa. Ensimmäiset kandidaatintutkinnot myönnettiin vuonna 1962 ja vuotta myöhemmin se sai Yhdysvaltain opetusministeriöltä laajemman autonomian. Lopulta vuonna 1968 korkeakoulu korotettiin yliopiston asemaan.
Syksyllä 2022 yliopistolla opiskeli 2669 opiskelijaa. Marraskuussa 2023 yliopiston rehtorina aloitti Anita Borja Enriquez.
Hallinnollisesti yliopisto jakautuu kuuteen tiedekuntaan:
humanistinen ja yhteiskuntatieteellinen tiedekunta
luonnontieteellinen ja soveltavien tieteiden tiedekunta
talous- ja hallintotieteellinen tiedekunta
pedagoginen tiedekunta
tekniikan tiedekunta
Margaret Perez Hattori-Uchiman terveystieteellinen tiedekunta
Yliopisto perii lukukausimaksuja sen perusteella onko opiskelija paikallisia (6110 dollaria) vai territorion ulkopuolelta (11 414 dollaria).
Aiheesta muualla

Kuvia tai muita tiedostoja aiheesta Guamin yliopisto Wikimedia Commonsissa
Ociesęki

| Ociesęki |
| --- | --- |
 Ociesęki
 Koordinaatit: 50°44′9″N, 20°58′37″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  408
Postinumero:  26-035
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Ociesęki on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 408 asukasta vuoden 2011 väestönlaskennassa. Asukkaista 48,3 prosenttia oli naispuolisia ja 51,7 prosenttia miespuolisia. Alle 18-vuotiaat muodostivat 21,3 prosenttia kylän väestöstä, työikäiset 58,8 prosenttia ja eläkeläiset 19,9 prosenttia. Rakówin kunnan asukkaista seitsemän prosenttia asuu Ociesękissa.
Solomós

| Solomós Σολομός |
| --- | --- |
 Solomós
 Koordinaatit: 37°52′36″N, 22°53′21″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kylä
 – Kallikrates-koodi:  4201010501
Väkiluku (2021):  713
Aikavyöhyke:  UTC+2
 – Kesäaika:  UTC+3
Solomós (kreik. Σολομός) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 713 (2021).
Solomóksen kylä sijaitsee Óneia-vuoren länsipäässä noin yhdeksän kilometriä etelälounaaseen Kórinthoksen kaupungista. Solomós muodostaa myös laajemman kyläyhdyskunnan (Δημοτική Κοινότητα Σολομού, Dimotikí Koinótita Solomoú), johon kuuluu varsinaisen Solomóksen kylän lisäksi Bekiánikan kylä. Koko yhdyskunnan väkiluku on 776 (2021).
Mankala-periaate

Mankala-periaate on Suomessa käytetty toimintatapa, jossa usea yhtiö perustaa voittoa tuottamattoman osakeyhtiön yhteistä tarkoitusta varten. Malli on käytössä erityisesti energia-alalla, jossa on useita Mankala-yhtiöitä, joita on perustettu yhden tai useamman voimalaitoksen rakentamista ja operointia varten. Osakeyhtiön osakkaat rahoittavat laitoksen rakentamisen ja ylläpidon ja vastavuoroisesti ne saavat rakennetusta laitoksesta sähköä omakustannushintaan.
Käytäntö on laillinen, koska korkein hallinto-oikeus (KHO) hyväksyi sen kahdessa ratkaisussaan vuosina 1963 ja 1968 (KHO 1963 I 5 ja KHO 1968 B II 521). Toinen ratkaisuista koski Oy Mankala Ab:tä, siksi tätä toimintamallia alettiin kutsua Mankala-periaatteeksi. Tuolloin kiista koski sitä, että kunnat halusivat että niiden alueella tuotettu sähkö olisi arvostettu siirtohintaa korkeampaan hintaan siksi, että alihintaiseksi epäilty sähkö vähensi kuntien yritystulosta saamia kunnallisveroja, joka kuntien näkökulmasta vaikutti peitellyltä osingonjaolta.
Mankala-yhtiöt ovat osakeyhtiöitä ja osakkaiden vastuu määräytyy osakeyhtiölain mukaisesti. Mankala-yhtiön omistajat sopivat osakassopimuksessa vastaavansa voimayhtiölle yhtiön energian tuotannon aiheuttamista kustannuksista omistustensa suhteessa. Näitä ovat esimerkiksi käyttö- ja huoltokustannukset, verot, vakuutukset, lainat ja polttoainekustannukset.
Keväällä 2010 europarlamentaarikot Satu Hassi ja Heidi Hautala (vihr) esittivät EU-parlamentille kirjallisen kysymyksen (E2217-10) Mankala-periaatteen laillisuudesta. Heidän mielestään kyse oli peitellystä osingonjaosta. EU-komissio tutki asiaa, mutta lopetti tutkimukset marraskuussa 2012.
Mankala-yhtiöitä ovat esimerkiksi Teollisuuden Voima, Pohjolan Voima ja Fennovoiman suomalainen osakas, Voimaosakeyhtiö SF.
Aiheesta muualla

Kilpailuvirasto: Ydinvoiman lisärakentaminen ja mankala-periaate (Arkistoitu – Internet Archive)
Mankala-periaatteen alkuna oleva Korkeimman hallinto-oikeuden päätös KHO 1963 I 5
Bolšoi-teatteri

Bolšoi-teatteri vuonna 2012. Sisään­käynnin yllä olevan nelivaljakkopatsaan on veistänyt Pjotr Clodt von Jürgensburg.
César Cui ja Bolšoi-teatterin taiteilijoita, 1902.
Bolšoi-teatteri (ven. Большой театр, Bolšoi teatr, ’Suuri teatteri’) on teatteri- ja oopperatalo Moskovassa Venäjällä. Näytelmien ja oopperoiden lisäksi teatterissa esitetään myös balettiesityksiä. Teatterin alkuperäisen rakennuksen suunnitteli vuonna 1820 arkkitehti Joseph Bové.
Historia

Bolšoi-teatteri aloitti toimintansa Moskovan syyttäjän ruhtinas Pjotr ​​Urusovin yksityisenä teatterina. Vuonna 1776 keisarinna Katariina II allekirjoitti ja myönsi ruhtinaalle ”etuoikeuden” järjestää teatteriesityksiä, naamiaisia, tanssiaisia ja muita viihdemuotoja kymmenen vuoden ajaksi. Vuonna 1805 Moskovaan päätettiin perustaa teatteriosasto Pietarin keisarillisten teatterien osaston ”linjan mukaisesti”. Vuonna 1806 Moskovan teatteri sai keisarillisen aseman, joka kuului keisarillisten teatterien yhteiseen osastoon.
Vuosina 1822–1823 Moskovan teatterit poistettiin yhteisestä keisarillisten teatterien osastosta ja luovutettiin Moskovan kenraalikuvernöörille, jolle annettiin valtuudet nimittää Moskovan keisarillisten teattereiden johtajat. Malyi-teatteri (Pieni teatteri) rakennettiin vuonna 1824 samalle Teatteriaukiolle Bolšoin kanssa. Vuonna 1842 Moskovan teatterit joutuivat jälleen keisarillisten teatterien yhteisen pääosaston alaisiksi. Säveltäjä Aleksei Verstovski nimitettiin Moskovan teatterin toimiston johtajaksi. Vuodet, jotka hän oli ”komennossa” (1842–1859) tunnettiin ”Verstovskin aikana”.
Vuoteen 1883 asti keisarillisilla teattereilla oli valtion tiukan valvonnan alaisuudessa monopoli tuotantoon Venäjän kahdessa suuressa kaupungissa, Moskovassa ja Pietarissa. Vasta valtion teatteriryhmät, kuten Moskovan Bolšoi, jatkoivat ammattimaisimpien tuotantojen tarjoamista.
Bolšoi-teatteri on toiminut ensiesityspaikkana monelle historialliselle teokselle. Muun muassa Pjotr Tšaikovskin baletit Joutsenlampi ja Pähkinänsärkijä sekä ooppera Patarouva saivat ensiesityksensä Bolšoissa. Teatterin ylikapellimestareista tunnetuimmat ovat Jevgeni Svetlanov, Gennadi Roždestvenski ja Juri Simonov.
Suomalainen Alma Fohström oli kiinnitettynä oopperan primadonnaksi vuosina 1890–1899.
Keisarillisen Bolšoi-teatterin viimeinen esitys pidettiin 28. helmikuuta 1917. Valtion Bolšoi-teatteri avasi ovensa yleisölle helmikuun vallankumouksen jälkeen 13. maaliskuuta 1917. Teatterin nimi muuttui vuonna 1919 Akateemiseksi Bolšoi-teatteriksi. Vuonna 1922 bolševikkihallitus päätti, että teatterin sulkeminen ei ollutkaan taloudellisesti kannattavaa. Teatteria oli käytetty hallituksen omiin tarpeisiin: yleisvenäläiset neuvostokongressit, yleisvenäläisen toimeenpanevan keskuskomitean istunnot ja Kominternin kongressit pidettiin Bolšoi-teatterissa. Juuri tämän teatterin näyttämöltä julistettiin Neuvostoliiton syntysanat.
Teatterin ylikapellimestari Aleksandr Vedernikov ilmoitti 13. heinäkuuta 2009 eroavansa tehtävästä. Ylikapellimestari Tugan Sohijev ilmoitti eroavansa tehtävästään 6. maaliskuuta 2022 Ukrainan sodan vuoksi.
Teatterirakennus

Paikalla on ollut teatteri 1700-luvulta asti. Nykyinen teatteritalo on alun perin vuodelta 1820 ja Joseph Bovén suunnittelema. Se rakennettiin uudelleen tulipalon jälkeen arkkitehti Alberto Cavosin suunnitelmien mukaan vuonna 1856. Vajoavia perustuksia jouduttiin paaluttamaan uudelleen 1890-luvulla.
Vuonna 1921 teatterirakennuksen kunto todettiin katastrofaaliseksi. Päätettiin tehdä hätäkorjaus arkkitehti Ivan Rerbergin johdolla. Samaan aikaan vahvistettiin katsomon perustuksia, kunnostettiin pukuhuoneita, suunniteltiin uusia portaikkoja sekä rakennettiin uusia harjoitus- ja pukuhuoneita. Vuonna 1938 näyttämö rakennettiin uudelleen. Teatterin tarvitsemille lisärakennuksille saatiin tilaa purkamalla läheinen kortteli ja lisättiin paloturvallisuus- ja ilmanvaihtojärjestelmät. Kunnostustöitä viivytti pommitus lokakuussa 1941, jonka jälkeen kunnostustyöt aloitettiin uudelleen talvella 1942. Syksyllä 1943 teatteri avattiin yleisölle uudelleen sitten vuoden 1917 ja siellä esitettiin Mihail Glinkan ooppera Elämä tsaarin puolesta.
Uusi pieni näyttämö avattiin vuonna 2002. Teatterin jo 1970–1990-luvuilta lähtien vajonneiden perustusten vuoksi rakennus uusittiin perusteellisesti vuosina 2005–2011. Teatterirakennus ja sen edessä oleva Apollon patsas on kuvattu sadan ruplan setelissä.
Ylikapellimestarit

Samuil Samosud (1936–1942)
Ari Pazovski (1943–1948)
Nikolai Golovanov (1948–1953)
Aleksandr Melik-Pašajev (1953–1963)
Jevgeni Svetlanov (1963–1965)
Gennadi Roždestvenski (1965–1970)
Juri Simonov (1970–1985)
Aleksandr Lazarev (1987–1995)
Peter Feranec (1995–1998)
Mark Ermler (1998–2000)
Aleksander Vedernikov (2001–2009)
Leonid Desjatnikov (2009–2010)
Vasili Sinaiski (2010–2013)
Tugan Sohijev (2014–2022)
Aiheesta muualla

Kuvia tai muita tiedostoja aiheesta Bolšoi-teatteri Wikimedia Commonsissa
Virallinen verkkosivusto
Bolšoi-teatterin katsomo.
Lipiny (Świętokrzyskien voivodikunta)

| Lipiny |
| --- | --- |
 Lipiny
 Koordinaatit: 50°41′49″N, 21°3′42″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  107
Postinumero:  26-035
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Lipiny on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 107 asukasta vuoden 2011 väestönlaskennassa. Asukkaista 47,7 prosenttia oli naispuolisia ja 52,3 prosenttia miespuolisia. Alle 18-vuotiaat muodostivat 19,6 prosenttia kylän väestöstä, työikäiset 59,8 prosenttia ja eläkeläiset 20,6 prosenttia. Rakówin kunnan asukkaista 1,8 prosenttia asuu Lipinyssä.
Kotelnitšeskaja Naberežnaja

| Kotelnitšeskaja Naberežnaja |
| --- | --- |
 Kotelnitšeskaja Naberežnaja
Tiedot
Sijainti:  Moskova, Venäjä 55°44′50″N, 37°38′34″E
Rakennettu:  1947–1952
Avajaiset:  1952
Käyttötarkoitus:  asuinrakennus
Tila:  valmis
Yritykset
Arkkitehti:  Dmitri Tšetšulin ja Andrei Rostkovski
Tekniset tiedot
Kerroksia:  32
Korkeus
Kattokorkeus:  176 m
Ylin kerros:  176 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kotelnitšeskaja Naberežnaja (Ven. Котельническая набережная) on stalinistiseen tyyliin rakennettu pilvenpiirtäjä Moskovan kaupungissa Venäjällä. Kotelnitšeskaja Naberežnaja on yksi seitsemästä Stalinin rakennuttamasta pilvenpiirtäjästä. Näitä pilvenpiirtäjiä on kutsuttu nimillä "seitsemän sisarusta".
Rakennuksen rakentaminen aloitettiin vuonna 1947 ja rakennus saatiin valmiiksi vuonna 1952. Rakennuksen vieressä ollut samaan tyyliin rakennettu asuinrakennus joka oli valmistunut vuonna 1940, liitettiin osaksi Kotelnitšeskaja Naberežnajaa.
Tunnettuja asukkaita

Vasili Aksjonov
Juri Ljubimov
Konstantin Paustovski
Faina Ranevskaja
Galina Ulanova
Andrei Voznesenski
Jevgeni Jevtušenko
Ljudmila Zykina
Aiheesta muualla

Kuvia tai muita tiedostoja aiheesta Kotelnitšeskaja Naberežnaja Wikimedia Commonsissa
Spátharis

| Spátharis Σπάθαρης |
| --- | --- |
 Spátharis
 Koordinaatit: 37°44′52″N, 21°54′18″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Gortynía
Hallinto:  
 – Asutustyyppi:  kylä
 – Kallikrates-koodi:  4003081101
Korkeus:  600 m
Väkiluku (2021):  137
Aikavyöhyke:  UTC+2
 – Kesäaika:  UTC+3
Spátharis (kreik. Σπάθαρης) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 137 (2021).
Spátharisin kylä sijaitsee Peloponnesoksen niemimaan sisäosissa noin 81 kilometriä luoteeseen Trípolista. Se on rakennettu Gkoúrtzios-kukkulan rinteeseen noin 600 metrin korkeuteen merenpinnasta laskettuna. Kylä on saanut alkunsa noin vuonna 1650. Sen nimen katsotaan tulevan sanasta spatharios, joka oli bysanttilainen nimitys keisarillisen hovin henkivartijoille.
Spátharis muodostaa myös laajemman kyläyhdyskunnan (Δημοτική Κοινότητα Σπάθαρη, Dimotikí Koinótita Spáthari), johon kuuluu varsinaisen Spátharisin kylän lisäksi Káto Spátharisin kylä. Koko yhdyskunnan väkiluku on 141 (2021).
Antiikin aikana seutu oli Thelpusan kaupunkivaltion alaisuudessa. Arvellaan, että siellä sijaitsi Pausaniaan näkemä Demeter Eleusinialle omistettu temppeli, jossa oli Demeterin, Persefonen ja Dionysoksen kivestä veistetyt patsaat.
Drogowle

| Drogowle |
| --- | --- |
 Kirkko
 Drogowle
 Koordinaatit: 50°41′21″N, 20°59′18″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  123
SIMC:  0265365
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Drogowle on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 123 asukasta vuoden 2011 väestönlaskennassa. Asukkaista 43,1 prosenttia oli naispuolisia ja 56,9 prosenttia miespuolisia. Alle 18-vuotiaat muodostivat 18,7 prosenttia kylän väestöstä, työikäiset 60,2 prosenttia ja eläkeläiset 21,1 prosenttia. Rakówin kunnan asukkaista 2,1 prosenttia asuu Drogowlessa.
DTM (yökerho)

| DTM> Don’t Tell Mama |
| --- | --- |
 Asiakkaita seuraamassa Lordin Euroviisu-esiintymistä
Avattu:  1992
Slogan:  Celebrate yourself (suom. Juhli itseäsi)
Omistaja:  Äkä Oy
Tyyppi:  yökerho
Aiheesta muualla
Verkkosivut
DTM on Helsingissä sijaitseva seksuaalivähemmistöille suunnattu, heteroystävällinen yökerho. Nimi on lyhenne ravintolan aiemmasta nimestä Don’t Tell Mama (suom. Älä kerro äidille).
Yökerhossa on baareja ja erityyppiset tanssilattiat. Yökerhossa järjestetään esimerkiksi Miss Drag Queen- ja Gay Finland -kilpailut, klubi-iltoja, muotinäytöksiä ja yksityistilaisuuksia.
Yökerho muutti Isolta Roobertinkadulta Mannerheimintielle vuonna 2012 ja siirtyi samalla yksityiseen omistukseen. Koronakeväänä 2020 yritys joutui luopumaan tiloistaan viereiseen loistohotelliin kantautuneen musiikkimelun vuoksi. Yökerho avattiin jälleen syksyllä 2023 Teurastamon alueelle Helsingin Hermanninmäkeen.
Yökerhon alkuperäinen nimi on todennäköisesti ollut inspiraationa brittiläisen Queer As Folk -televisiosarjan suomenkieliselle nimelle.
Historia

Vuonna 1984 Setan yhteydessä toimiva SETA-säätiö perusti Ravintola Oy Afroditen. Osakeyhtiö osti Isolla Roobertinkadulla sijainneen ravintola Gambrinin ja avasi tiloihin Suomen ensimmäisen seksuaalivähemmistöille suunnatun yökerhon Gay Gambrinin.
Ravintola työntekijöineen kärsi alkuaikoinaan ilkivallasta – muun muassa ikkunat kivitettiin rikki – joten henkilökunta tuli työpaikalleen takaoven kautta. Gay Gambrinin menestyttyä osakeyhtiö siirtyi vuonna 1992 pitämään Don’t Tell Mamaa Annankadulle Kamppiin.
2000-luvun alussa Helsingissä oli kymmenkunta seksuaalivähemmistöjen suosimaa yökerhoa. Ravintolan nimeksi muutettiin DTM (kaupparekisterissä aputoiminimenä on Gay Night Club DTM). Vuonna 2002 yökerho muutti Isolle Roobertinkadulle, jossa se toimi vuoden 2011 loppuun asti.
Isolla Roobertinkadulla sijainnut DTM-ravintola suljettiin 31. joulukuuta 2011, hetkeä ennen kuin toimintaa harjoittanut Ravintola Oy Afrodite ajautui konkurssiin. Samalla sulkeutui myös saman yrityksen toinen, Helsingin Kampissa sijainnut ravintola K23. Nykyisen DTM:n taustalla oleva Äkä Oy avasi 1. helmikuuta 2012 Mannerheimintie 6:ssa uuden DTM-nimeä käyttävän ravintolan, jonka kaupparekisterissä oleva virallinen nimi on vanhan DTM:n tapaan Gay night club DTM.
Aiheesta muualla

DTM:n verkkosivusto (englanniksi)
Ravintola Oy Afrodite konkurssissa
Aípeia

| Aípeia Αίπεια |
| --- | --- |
 Kunnallisyksikön sijainti
 Aípeia
 Koordinaatit: 36°51′N, 21°54′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Messíni
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  440302
Väkiluku (2011):  1 884
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Aípeia (kreik. Αίπεια; myös Épia; virallisesti Δημοτική Ενότητα Αίπειας, Dimotikí Enótita Aípeias) on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 884 (vuonna 2011).
Aípeian kunnallisyksikkö käsittää Messínin kunnan eteläosan Messenianlahden rannalla. Se on ottanut nimensä antiikin ajan Aipeiasta, joka oli mahdollisesti sama kuin Koronen kaupunki. Kunnallisyksikön suurin asutus on Longán kylä. Aípeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Androúsan, Aristoméniin, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat

Aípeian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Adrianí | Adrianí | 88 |
| Adrianí | Kleisoúra | 21 |
| Adrianí | Néa Adrianí | 10 |
| Adrianí | Neraïdóvrysi | 1 |
| Chránoi | Bitsikólaka | 12 |
| Chránoi | Chránoi | 278 |
| Chránoi | Episkopí | 132 |
| Chránoi | Kafoú | 24 |
| Chránoi | Kakórrevma | 67 |
| Chránoi | Makrá Ámmos | 23 |
| Chránoi | Psilí Ráchi | 12 |
| Longá | Longá | 720 |
| Longá | Paliókampos | 12 |
| Longá | Panampélia | 10 |
| Milítsa | Anatolikí Milítsa | 94 |
| Milítsa | Milítsa | 71 |
| Milítsa | Vlasaíika | 11 |
| Néa Koróni | Néa Koróni | 298 |
Yhteensä: 1 884
Antiprisma

| Uniformisten antiprismojen joukko |
| --- | --- |
 
Tyyppi: uniforminen monitahokas
Tahkoja: 2 n-kulmiota, 2n kolmiota
Särmiä: 4n
Kärkiä: 2n
Conwayn monitahokasmerkintä: An
Kärkikuvio: 3.3.3.n
Schläflin symboli: { }⊗{n} s{2,2n} sr{2,n}
Coxeterin diagrammit : 
Symmetriaryhmä: Dnd, [2+,2n], (2*n), kertaluku 4n
Rotaatioryhmä: Dn, [2,n]+, (22n), kertaluku 2n
Duaalimonitahokas: Trapetsoedri
Ominaisuudet: kupera, semiregulaarinen, kärkitransitiivinen
Verkko: 
Antiprisma on geometriassa monitahokas, jonka muodostaa kaksi keskenään yhtenevää, yhden­suuntaisille tasoille asetettua monikulmiota, joita sanotaan antiprisman pohjiksi ja joita yhdistää toisiinsa vuorotteleva nauha kolmioita. Jos pohjat ovat n-kulmioita, sanotaan antiprismaa n-sivuiseksi antiprismaksi.
Antiprismat ovat prismatoidien alaluokka, ja ne voidaan myös katsoa surkastuneiksi erikois­tapaukseksi pullistetuista moni­tahokkaista.
Antiprismat muistuttavat muutoin särmiöitä, paitsi että niiden pohjia on kierretty toistensa suhteen ja että niiden sivutahkot eivät ole suunnikkaita vaan kolmioita.
Jos pohja on säännöllinen n-kulmio, erityisen huomattava on antiprisma, jonka pohjia on kierretty toisiinsa kulman 180°/n verran. Vielä säännöllisempi antiprisma saadaan, jos pohjien keskipisteet toisiinsa yhdistävä jana on kohtisuorassa pohjatasoihin nähden, jolloin kyseessä on suora antiprisma. Sillä on tahkoina kaksi n-kulmiota, joita yhdistää 2n tasakylkistä kolmiota.